b'\n_START_ARTICLE_\nTanumplat\xc3\xa5et\n_START_PARAGRAPH_\nTanumplat\xc3\xa5et ugj\xc3\xb8r et kulturlandskap mellom Ringi\xc3\xa5sen i vest og Tanum\xc3\xa5sen i \xc3\xb8st. Middelalderkirken Tanum kirke ligger p\xc3\xa5 plat\xc3\xa5ets h\xc3\xb8yeste punkt, og danner et naturlig sentrum i omr\xc3\xa5det. Veiene mellom tunene stammer fra middelalderen og f\xc3\xb8rte den gang til kirken. Stovivannet er et sentralt element i nordre del av omr\xc3\xa5det. Denne nordre delen kalles ofte Jarenplat\xc3\xa5et._NEWLINE_Berggrunnen best\xc3\xa5r av sandstein fra silur, permiske lavaer og kalkrik kambrosilursk leirskifer. En israndavsetning tilh\xc3\xb8rende Akertrinnet g\xc3\xa5r fra Ringi\xc3\xa5sen tvers over plat\xc3\xa5et og videre forbi Tanumg\xc3\xa5rdene mot kirken.'